जापान : परमाणु संयंत्र से रेडियोधर्मी पानी का रिसाव रुका  
जापान के फुकुशिमा स्थित क्षतिग्रस्त परमाणु संयंत्र से रेडियोधर्मी पानी का रिसाव रोक लिया गया है।
जापान के फुकुशिमा स्थित क्षतिग्रस्त परमाणु संयंत्र से रेडियोधर्मी पानी का रिसाव रोक लिया गया है। संयंत्र में आई दरारों में एक विशेष रसायन भरकर इन्हें बंद किया गया है जिससे समुद्र के पानी में रेडियोधर्मी पानी का रिसाव रोकने में सफलता मिली है।  समाचार एजेंसी सिन्हुआ के मुताबिक संयंत्र संचालक टोक्यो इलेक्ट्रिक पावर कम्पनी ने बुधवार को कहा कि विशेषज्ञों ने 'वाटर ग्लास' के नाम से जाने जाने वाले सोडियम सिलिकेट और चिपकाने वाले अन्य पदार्थों को संयंत्र में आई दरारों में भर दिया है जिससे रेडियोधर्मी पदार्थो से युक्त पानी का रिसाव रुक गया है। जापान में 11 मार्च को आए विनाशकारी भूकम्प और सुनामी से यह संयंत्र क्षतिग्रस्त हो गया था।